སྨན་རིའི་ཁྲི་འཛིན་ཁོང་དང་ངའི་བར་གྱི་འབྲེལ་བ་ལ་མཚོན་ན།ཕྱི་ལོ་༡༩༦༢ལོ་ཡས་མས་ང་སུ་ཁེ་དགོན་པར་ཡོད་པའི་སྐབས་ལ་སྨན་རིའི་ཁྲི་འཛིན་ཁོང་དང་བསམ་གཏན་མཁར་རྨེའུ་རྣམ་པ་གཉིས་ང་ཡོད་སར་ཕེབས་ཏེ་འབྲེལ་བ་བྱུང༌བ་ནས་བཟུང་ཕ་ཡུལ་གཅིག་པའི་ལ་རྒྱ་དམ་འཛིན་གནང་སྟེ།རྒྱུན་དུ་ཕ་ཡུལ་གཅིག་པ་ཡིན་གསུངས་ནས་འབྲེལ་བ་དང་མཐུན་ལམ་རྒྱུན་མ་ཆད་པར་འཛིན་གནང་མཁན་ཞིག་ཡིན།ཁྲི་འཛིན་རིན་པོ་ཆེ་ཁོང་གི་ཐུགས་ཀྱི་དགོངས་པ་ཟབ་མོ་ཡོངས་སུ་རྫོགས་པ་དང༌།བོན་གྱི་བསྟན་པ་རྒྱུན་གནས་དར་འཕེལ་ཡོང་བར་ངའི་ངོས་ནས་སྨོན་ལམ་ནན་ཟབ་ཞུ་རྒྱུ་ཡིན།